Marie Kruses Skole

Marie Kruses Skole er et privat gymnasium og grundskole. Grundskolen blev oprettet af Marie Kruse i 1869 og var i begyndelsen en pigeskole med adresse i København. Marie Kruses Skole har flere gange flyttet adresse til nye lokaler i København og på Frederiksberg, da skolen hurtigt blev populær og fik brug for flere kvadratmeter - blandt andet Absalonsgade 3 og Frederiksberg Allé 16. I 1908 blev studentereksamen indført på Marie Kruses Skole, og i 1965 åbnede skolen dørene for drenge, og skolens tid som pigeskole var slut.  I 1971 flyttede Marie Kruses Skole til Farum, hvor skolen ligger i dag. 

I bogen Ej at synes ... af Bent Essinger beskrives Marie Kruse som en flittig og samfundsengageret sjæl, som ud over at opstarte og bestyre Marie Kruses Skole også involverede sig aktivt i flere foreninger bl.a. Foreningen til Lærerinders Understøttelse, Forenede Pigeskoler i København og Frederiksberg og Sønderjysk Samfund.

I 1869 blev Marie Kruses Skole grundlagt. 

I 1902 trak Marie Kruse sig tilbage ved sommerferiens start den 10. juli. 

I 1911 dimitterede skolen første gang elever til studentereksamen. 

I 1923 døde Marie Kruse og blev begravet på Assistens Kirkegård i København. 

I 1965 blev de første drenge optaget på skolen - og tiden som pigeskole var slut.

I 1971 blev Marie Kruses Skole sammenlagt med Farum private Realskole og flyttede til Stavnsholtvej 29-31, Farum.

I 1987 blev MKS'eniors grundlagt som skolens forening for tidligere elever.

I 2007 blev skolen udvidet med en ny science-bygning til naturvidenskabelige fag.

Rektorer
 1869-1902 Marie Kruse (1842-1923)
 1902-1938 Laura Jensen
 1938-1972 Johan Clausen (1905-1985)
 1972-1985 Aage Børch
 1986-1987 Mogens Hindsberger
 1987-2012 Frank Christensen
 2012— Carsten Gade (Ferieorlov: Medio januar, 2018 til 1. juni, 2018, konstitueret rektor: vicerektor Anders Lytzen Lassen)
I 2017 var der flere udskiftninger i ledelsen af Marie Kruse Skole. Vicerektor Søren Helstrup stoppede 1. februar, 2017 og blev i stedet rektor på Ordrup Gymnasium. Uddannelseschef Anne Kirstine Frandsen overtog samtidig stillingen som vicerektor, men fratrådte igen den 1. juli, 2017. En tidligere underviser på skolen, Anders Lytzen Lassen tiltrådte den 1. august, 2017 som ny vicerektor efter en kort ansættelse som pædagogisk leder på Egedal Gymnasium i perioden siden 1. marts, 2016.

Kendte studenter fra skolen 

 1915 folketingspolitiker og mag.art Else Zeuthen
1928 Kate Fleron Jacobsen (1909-2006), redaktør, forfatter
 1941 Karen Plesner (f. 1923 i Usserød), gymnasielærer, forfatter
 1975 Susanne Utzon Journalist TV2
 1976 Michael Kjær professor, overlæge, dr.med.
 1978 Loa Olafsson, atlet – løb, flere gange Danmarksmester 
 1980 Dag Heede (f. 1962), universitetslektor, mag.art., ph.d., litterat
 1981 Charlotte Bircow Næss Schmidt, foredragsholder, Fitness-instruktør
 1982 Lars Ellebye, cand. pharm.,apoteker - medvirker i "Årgang 0"
 1982 Nils Erik Gjerdevik (f.7/8 1962 i Oslo - død 2016), glaskunstner
 1983 Kresten Schultz Jørgensen, cand.scient.pol.
 1985 Martin Vigild, forsker og dekan på DTU
 1989 Claus Norreen, medlem af popgruppen Aqua
 1991 (ca.) Lasse Heje Pedersen, professor i finansiering
 1996 Simon Emil Ammitzbøll, politiker, folketingsmedlem
 1997 Divya Das Andersen, tv-meteorolog, geograf
 2002 Jakob Wilms, forfatter og foredragsholder
 2004 Martin Toft Madsen, ingeniør og cyklerytter  – DM i enkeltstart 2016, 2017, 2018
 2005 Patrik Wozniacki, Vild med Dans
 2007 Jakob Andkjær, svømmer – VM-bronze 50 m butterfly i 2007
 2008 Lotte Friis, svømmer – VM-guld 800m fri i 2009, OL-bronze 800 m fri i 2008
 2008 Caroline Wozniacki, tennisspiller

Eksterne henvisninger 
 Skolens hjemmeside
 Elevforeningens side 
 Biografi over Marie Kruse

Gymnasier i Danmark
Bygninger, konstruktioner og anlæg i Farum
Etableret i 1869